Здравко Димитров определи новите правила за културни и спорт...
Здравко Димитров определи новите правила за културни и спортни събития
12.05.2020 | 18:53
https://www.marica.bg/plovdiv/gradat/zdravko-dimitrov-opredeli-kak-shte-se-provejdat-kulturni-i-sportni-sabitiq Marica.bg
• посещенията на музеи на закрито, галерии и библиотеки на открито и закрито, при спазване на изискването за социална дистанция и на всички противоепидемични мерки.
• провеждането на културни събития – концерти и други сценични прояви на сцени на открито, с допустима заетост на местата до 30% от максималния капацитет, при спазване на изискването за социална дистанция и на всички противоепидемични мерки.
• посещения на кина с максимална допустима заетост на местата до 30% от максималния капацитет, при спазване на изискването за социална дистанция и на всички противоепидемични мерки.
• разрешава се провеждането на колективни спортове за аматьори на открито, без състезателен характер и без публика (в т.ч. футбол, баскетбол, волейбол) с участието на до 10 човека, при спазване на противоепидемичните мерки, и без да се допуска използването на бани и съблекални.
Във връзка със заповедта на кмета се очаква да отворят врати всички културни институти, които преди това трябва да създадат организация за спазване на изискванията за социална дистанция и противоепидемичните мерки. Все още се очакват указанията на министъра на културата за работата на културните институти на закрито.
На този етап единствено врати за посетители отварят Народната библиотека „Иван Вазов“ (от 13 май ) и Градската художествена галерия (от 14 май). Те са изготвили правила за регулиране на трафика на посетителите, така че да се спазва необходимата дистанция, осигурени са дезинфектанти, лични предпазни средства за служителите. В сградите ще бъдат допускани само посетители с маски.
За отварянето на музеите информация ще бъде предоставена по-късно.
коронавирус COVID-19 кмет здравко димитров спорт културни събития